Utgivelsen ble foranstaltet som en trykksak for Bordklubbens sju medlemmer av senere professor i folkloristikk, Reidar Th. Christiansen, og ble illustrert av Thorbjørn Egner. Opplagets størrelse var kun sju nummererte eksemplarer til klubbens medlemmer, og heftet var lagt i en kassett designet av Egner, med nummer på forsiden, pluss seks unummererte ekstra hefter til utdeling blant venner (Ringstrøm 2003:54-55). I tillegg kjennes et korrektureksemplar på tynnere papir (Østberg 2011:100).